Eveniment Festivalul „Narativ“ se desfășoară în acest weekend la Colegiul Național „Cantemir Vodă“ din București și este destinat în principal copiilor cu vârste între 3 și 14 ani, care, alături de Nara și Tiv, ghizii aventuroși ai festivalului, vor desena, vor compune muzică, vor face teatru și recenzii video, vor învăța tehnici de dezbatere, vor schimba cărți între ei și chiar vor inventa propriile povești.